ÆNDRINGSSKRIVELSE NR. 1 TIL DET FORELØBIGE BUDGETFORSLAG FOR 2002 - SEKTION VIII B - DEN EUROPÆISKE TILSYNSFØRENDE FOR DATABESKYTTELSE - SEKTION III - KOMMISSIONEN

(Forelagt af Kommissionen)

Ud fra følgende betragtninger:

- under henvisning til artikel 272 i traktaten om oprettelse af Det Europæiske Fællesskab,

- under henvisning til artikel 78 i traktaten om oprettelse af Det Europæiske Kul- og Stålfællesskab,

- under henvisning til artikel 177 i traktaten om oprettelse af Det Europæiske Atomenergifællesskab,

- under henvisning til artikel 14 i finansforordningen af 21. december 1977 vedrørende De Europæiske Fællesskabers almindelige budget [1], senest ændret ved forordning nr. 762/2001 af 9. april 2001 [2],

[1] EFT L 356 af 31.12.1977, s. 1.

[2] EFT L 111 af 20.4.2001, s. 1.

forelægger Europa-Kommissionen herved ændringsskrivelse nr. 1 til det foreløbige budgetforslag for 2002 på baggrund af nedenstående begrundelse.

***

Der udarbejdes et særskilt teknisk bilag om ændringsskrivelsens finansiering.

INDHOLDSFORTEGNELSE

BEGRUNDELSE

1. Generel indledning

1.1. Den Europæiske tilsynsførende for databeskyttelse

1.2. Schengen-informationssystemet - SIS II

2. Stillinger og bevillinger, der anmodes om under sektion VIII B - Den europæiske tilsynsførende for databeskyttelse

2.1. Ramme

2.2. Stillingsfortegnelse

2.3. Bevillinger

2.3.1. Løn til den europæiske tilsynsførende for databeskyttelse og den assisterende tilsynsførende

2.3.2. Menneskelige ressourcer til sekretariatet

2.3.3. Infrastruktur

2.3.4. Sammenfattende tabel

3. Bevillinger, der anmodes om under sektion III - udvalget for udvikling af SIS II (schengen-informationssystemet)

OVERSIGT OVER INDTÆGTER

OVERSIGT OVER UDGIFTER

BEGRUNDELSE

1. Generel indledning

Nærværende forslag vedrører forskellige af budgettets sektioner. Den første er en ny undersektion VIII b, som indføres med henblik på oprettelsen af institutionen den europæiske tilsynsførende for databeskyttelse. Den anden vedrører udviklingen af Schengen Information System II. Det samlede udgiftsbeløb i ændringsskrivelsen er på 1 793 000 EUR, og indtægtsbeløbet er på 176 997 EUR.

1.1. Den Europæiske tilsynsførende for databeskyttelse

Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger [3] ("forordningen") omhandler oprettelsen af en uafhængig tilsynsmyndighed, der skal sikre anvendelsen af forordningens bestemmelser. Denne myndighed betegnes "den europæiske tilsynsførende for databeskyttelse" ("den tilsynsførende") og bistås af en assisterende tilsynsførende.

[3] EFT L 8 af 12.1.2001, s. 1.

På grundlag af den nævnte forordning forelagde Kommissionen den 18.7.2001 et forslag til Europa-Parlamentets, Rådets og Kommissionens afgørelse om statutten og de almindelige betingelser for udøvelse af hvervet som europæisk tilsynsførende for databeskyttelse [4]. I denne forbindelse understregede Kommissionen, at den var besluttet på at træffe de nødvendige foranstaltninger til oprettelse af institutionen den europæiske tilsynsførende for databeskyttelse og på at få gjort denne myndighed operationel så hurtigt som muligt. Desuden ville Kommissionen i budgetmæssig henseende sikre, at den udnævnte tilsynsførende fra begyndelsen fik de menneskelige og finansielle ressourcer, der er nødvendige til udførelse af hvervet.

[4] KOM(2001) 411 endelig udg.

I henhold til traktaten skal den enkelte institution vurdere sine behov og fremsætte anmodning om de nødvendige finansielle midler over for budgetmyndigheden. Dette betyder, at det egentlig burde være den tilsynsførende selv, der fremsatte nærværende anmodning på grundlag af de overslag, han udarbejder og på eget ansvar. Dog bør den omstændighed, at den tilsynsførende endnu ikke er udnævnt, ikke være til hinder for, at der afsættes passende bevillinger til den tilsynsførende inden for EU's almindelige budget for 2002, således at han kan påbegynde sine aktiviteter umiddelbart efter udnævnelsen. Dette er den eneste årsag til, at Kommissionen forelægger nærværende skrivelse.

Kommissionen forelægger derfor budgetmyndigheden denne ændringsskrivelse til FBF for 2002 med et overslag over de midler, den tilsynsførende får behov for, og et forslag til bevillinger på grundlag af dette overslag.

Overslaget bygger på den antagelse, at et antal administrative tjenester, knyttet til den tilsynsførende, vil blive stillet til rådighed af Europa-Parlamentets administration på samme måde, som tilfældet er med den europæiske ombudsmand. Hvis dette ikke bliver tilfældet, vil der være behov for yderligere 5 nye stillinger

Nærværende ændringsskrivelse dækker kun 2002, som er oprettelsesåret, hvor de samlede omkostninger vil være 1 526 000 EUR til 15 stillinger, og hvor indtægterne vil udgøre 137 000 EUR. På længere sigt vil der være tale om 21 stillinger til et samlet beløb af 2 899 000 EUR og om indtægter på 319 000 EUR [5].

[5] Beregnet på grundlag af følgende antal stillinger: 1 A4 + 1 A5 + 1 B5 +1B3 + 1 C3 + 1 C4 ud over de 15, der allerede er anført i nærværende dokument og baseret på det nuværende lønniveau.

1.2. Schengen-informationssystemet - SIS II

Schengen-reglerne, som blev integreret i Den Europæiske Union ved Amsterdam-traktatens ikrafttrædelse, omfatter samtlige de foranstaltninger, der skal gøre det muligt at gennemføre målsætningen om et område uden indre grænser.

Schengen-informationssystemet (SIS) indgår som et væsentligt element i dette område. Udviklingen af et andengenerationssystem (SIS II) er blevet besluttet dels for at kunne integrere ansøgerlandene, dels for at kunne indføre nye funktioner.

Der skal også mindes om, at Amsterdam-traktaten har ændret de budgetmæssige principper for tredje søjle: inden Amsterdam-traktaten var det nødvendigt med enstemmighed for, at de operationelle udgifter i forbindelse med tredje søjle kunne afholdes over fællesskabsbudgettet, og hvis dette ikke kunne opnås, måtte der nødvendigvis blive tale om en mellemstatslig finansiering. I dag er situationen den omvendte: der kræves enstemmighed for, at en mellemstatslig finansiering kan finde sted, og hvis blot en enkelt medlemsstat modsætter sig dette, er det automatisk fællesskabsbudgettet, der tages i anvendelse, jf. artikel 41, stk. 3, i EU-traktaten.

Denne mulighed blev taget i brug for første gang under mødet i Rådet (retlige og indre anliggender) den 28. og 29. maj. Efter at der var konstateret manglende enstemmighed om en mellemstatslig finansiering, fastslog Rådet, at udviklingen af SIS II skulle finansieres over fællesskabsbudgettet fra 2002.

Den 20. juli opførte Rådet (budget) desuden 950 000 EUR under budgetpost B5-840 (Schengen) for at gøre det muligt at iværksætte SIS II. Da der var tale om en ny omfattende opgave, som ville vokse, og som var besluttet af Rådet, men skulle forvaltes af Kommissionen, anmodede Kommissionen budgetmyndigheden om på 2002-budgettet at opføre de yderligere menneskelige ressourcer, der var nødvendige i 2002 til nye opgaver i forbindelse med udviklingen af SIS II. Da FBF hverken omfatter bevillinger til post B5-840 eller de tilsvarende administrative ressourcer (267 000 EUR), er disse omfattet af nærværende ændringsskrivelse

2. Stillinger og bevillinger, der anmodes om under sektion VIII B - Den europæiske tilsynsførende for databeskyttelse

2.1. Ramme

I henhold til artikel 43, stk. 2, i forordningen skal budgetmyndigheden sørge for, at den europæiske tilsynsførende for databeskyttelse råder over de nødvendige menneskelige og finansielle ressourcer til at kunne udøve sit hverv.

I henhold til artikel 43, stk. 3 og 4, skal den europæiske tilsynsførende for databeskyttelse bistås af et sekretariat, og budgettet for den tilsynsførende skal opføres i en særlig post i sektion VIII i Den Europæiske Unions almindelige budget. Med nærværende ændringsskrivelse foreslås oprettelse af den relevante budgetramme.

Denne budgetramme er hovedsagelig baseret på tallene i FBF 2002 for den europæiske ombudsmand, eftersom denne institution udgør et relevant grundlag både med hensyn til størrelse og type.

2.2. Stillingsfortegnelse

Den europæiske tilsynsførende for databeskyttelse selv og den assisterende tilsynsførende skal betragtes som medlemmer af selve myndigheden, og de er derfor ikke anført i stillingsfortegnelsen.

Hvad angår den tilsynsførendes sekretariat har Kommissionen arbejdet på grundlag af sit overslag over de behov for menneskelige og finansielle ressourcer til den tilsynsførendes kontor, som var anvendt i den finansieringsoversigt, der indgik i Kommissionens oprindelige forslag til forordningen fra 1999. På det tidspunkt blev det forudset, at det forventede samlede personale til den tilsynsførendes kontor ville udgøre 10 stillinger, heraf 6 A-stillinger, 2 B-stillinger og 2 C-stillinger.

Det skal imidlertid understreges, at de opgaver, der tildeles den tilsynsførende, er undergået adskillige ændringer, siden Kommissionens forslag blev fremsat i 1999, og at den forventede arbejdsbyrde nødvendiggør en revision af overslagene, således at den tilsynsførendes ressourcer bringes i overensstemmelse med hans nye pligter. Der er tale om følgende ændringer:

* Forordningens artikel 33 giver nu mulighed for, at enhver, der er ansat i en fællesskabsinstitution eller et fællesskabsorgan, kan indgive en klage til den europæiske tilsynsførende om en påstået overtrædelse af forordningens bestemmelser uden at skulle bevise, at sagen berører hans/hendes arbejdsopgaver. Denne udvidede mulighed kan føre til en stigning i antallet af klager, hvilket kan nødvendiggøre en forøgelse af personalet med 0,25 A-stillinger, 0,25 B-stillinger og 0,50 C-stillinger.

* Artikel 46, litra f), nr. ii), pålægger den tilsynsførende forpligtelsen til at samarbejde med de instanser for databeskyttelse, der er oprettet i henhold til afsnit VI i traktaten om Den Europæiske Union, navnlig med henblik på at forbedre overensstemmelsen i anvendelsen af de regler og procedurer, hvis overholdelse de hver især har til opgave at sikre. Dette forventes at medføre en forøgelse af den tilsynsførendes arbejdsbyrde, hvilket igen kan nødvendiggøre yderligere personale, der anslås til 0,50 A-stillinger og 0,25-B-stillinger.

* I henhold til artikel 12, stk. 2, i forordningen skal den tilsynsførende obligatorisk høres, hvis det fastslås, at den ansvarlige for behandlingen af data er undtaget for forpligtelsen til at give den registrerede oplysninger om databehandlingen, hvis disse ikke er indhentet hos ham. Desuden giver forordningens artikel 19 den tilsynsførende mulighed for at tillade undtagelser fra den registreredes ret til ikke at være undergivet afgørelser, som er truffet på grundlag af en edb-baseret behandling, og for at sikre en passende beskyttelse i sådanne tilfælde. Disse ændringer vil få betydning for den tilsynsførendes pligt til at fastlægge, begrunde og offentliggøre undtagelser, beskyttelsesforanstaltninger, tilladelser og betingelser for visse former for databehandling, som omhandlet i forordningens artikel 46, litra h). Indvirkningen på den tilsynsførendes personale kan anslås til 0,75 A-stillinger, 0,25 B-stillinger og 0,25 C-stillinger.

* Artikel 46, litra i), i forordningen omhandler den tilsynsførendes forpligtelse til at give adgang til de registre, de databeskyttelsesansvarlige fører over databehandlinger. I henhold til forordningens 45/2001 artikel 26 kan disse registre konsulteres af enhver enten direkte eller indirekte via den tilsynsførende for databeskyttelse. Den tilsynsførende skal derfor udforme og organisere det system af registre, der føres af de databeskyttelsesansvarlige, og specielt fastlægge procedurerne for konsultation af registrene, således at den registrerede rent faktisk har adgang til dem. Desuden skal han forvalte og imødekomme individuelle anmodninger om adgang til sådanne registre, når den registrerede vælger at anmode om adgang gennem den tilsynsførende. Disse nye opgaver ville kunne øge den tilsynsførendes personalebehov med 0,25 A-stillinger, 1 B-stilling og 0,50 C-stillinger.

* I henhold til forordningens artikel 27 skal den tilsynsførende forud kontrollere behandlinger, der på grund af deres art, omfang og formål vil kunne indebære særlige risici for de registreredes rettigheder og frihedsrettigheder. Ifølge denne nye, bredere formulering er det ikke længere en forudsætning for forudgående kontrol fra den tilsynsførendes side, at sådanne behandlinger indgår på en liste, der er opstillet af den tilsynsførende. Dette giver mulighed for, at et bredere spektrum af behandlinger vil skulle kontrolleres forud af den tilsynsførende. Den tilsynsførendes arbejdsbyrde i denne forbindelse må forventes at vokse og at kræve en forøgelse af personalet, der anslås til 1 A-stilling, 1 B-stilling og 1 C-stilling.

* Forordningens artikel 47 bemyndiger den tilsynsførende til på de vilkår, der er fastsat i traktaten, at anlægge sag ved De Europæiske Fællesskabers Domstol. Selv om den tilsynsførende først kan anvende dette middel, efter at andre midler ikke har givet resultat, er forelæggelsen for Domstolen et middel, der potentielt kan blive anvendt forholdsvis hyppigt i de første år af den tilsynsførendes mandat, og indtil der er opbygget en retspraksis på fællesskabsplan inden for databeskyttelse. Det tilsvarende yderligere behov for personale kan anslås til 0,25 A-stillinger, 0,25 B-stillinger og 0,25 C-stillinger.

* Rådets forordning (EF) nr. 2725/2000 af 11. december 2000 om oprettelse af "Eurodac" til sammenligning af fingeraftryk [6] indebærer oprettelse af en uafhængig fælles tilsynsmyndighed, som skal kontrollere de aktiviteter, der gennemføres af "Eurodacs" centrale enhed, og sikre, at de registreredes rettigheder ikke krænkes gennem behandling eller anvendelse af data, der er registreret af den centrale enhed. Myndigheden skal desuden kontrollere, at den overførsel af persondata, den centrale enhed foretager til medlemsstaterne, er lovlig. Den fælles tilsynsmyndighed nedlægges ved oprettelsen af den uafhængige kontrolinstans, der er omhandlet i traktatens artikel 286, stk. 2. Den tilsynsførende erstatter således "Eurodacs" fælles tilsynsmyndighed og udøver alle dennes beføjelser. Personalebehovet på grund af de opgaver, der påhviler den tilsynsførende i kraft af "Eurodac"-forordningen, anslås til 1 A-stilling, 1 B-stilling og 0,50 C-stillinger.

[6] Rådets forordning (EF) nr. 2725/2000 af 11. december 2000 om oprettelse af "Eurodac" til sammenligning af fingeraftryk med henblik på en effektiv anvendelse af Dublin-konventionen (EFT L 316 af 15.12.2000, s. 1).

Personaleforøgelsen på den tilsynsførendes kontor i kraft af de nye opgaver, som fællesskabslovgivningen tillægger ham, anslås således til 11 nye stillinger, heraf 4 A-stillinger, 4 B-stillinger og 3 C-stillinger. Når disse lægges til de 10 stillinger, der blev anslået i Kommissionens oprindelige budget for 2002, når man op på 21 stillinger i sekretariatet for den europæiske tilsynsførende for databeskyttelse, heraf 10 A-stillinger, 6 B-stillinger og 5 C-stillinger.

Som ovenfor nævnt bør den tilsynsførende selv vurdere behovet for stillinger og bevillinger. Derfor begrænser Kommissionen i nærværende ændringsskrivelse sin anmodning til budgetmyndigheden til at omfatte de ressourcer, der anses for nødvendige til, at den europæiske tilsynsførende for databeskyttelse gradvis kan påbegynde sine aktiviteter, når han er udnævnt. På denne baggrund er det ovenfor anslåede behov for 11 stillinger i forbindelse med de nye opgaver, der er tildelt den tilsynsførende siden 1999, i denne ændringsskrivelse begrænset til 5. Denne beregning nedbringer det samme antal af stillinger, der anmodes om til den tilsynsførendes sekretariat i 2002, til 15 stillinger, heraf 8 A-stillinger, 4 B-stillinger og 3 C-stillinger.

De anslåede 10 stillinger, der var genstand for det oprindelige forslag fra Kommissionen fra 1999, var baseret på den antagelse, at den tilsynsførendes kontor ville blive integreret i Europa-Parlamentets eksisterende infrastruktur på samme måde, som tilfældet er med den europæiske ombudsmand. Dette betyder, at et antal administrative tjenester, der er knyttet til den tilsynsførende, vil blive stillet til rådighed af Europa-Parlamentet. Kommissionen ser ikke nogen grund til at afvige fra denne antagelse i nærværende skrivelse. Faktisk har institutionen den europæiske ombudsmand i høj grad influeret på den institutionelle profil, som den tilsynsførende har fået i forordningen, som desuden overtager mange elementer fra ombudsmanden. Endvidere anses denne løsning for at være den mest rationelle og omkostningseffektive.

Hvis imidlertid ingen af institutionerne skulle acceptere at støtte den tilsynsførendes tjenester med deres nuværende administrative struktur, vil den tilsynsførende skulle tildeles ressourcer til, at hans kontor kan fungere selvstændigt. I så tilfælde kan det yderligere personalebehov anslås til 5 stillinger, hvilket stort set svarer til den besparelse, der er opnået ved, at ombudsmanden udnytter Europa-Parlamentets administrative tjenester [7].

[7] Den europæiske ombudsmands årsberetning for 2000, s. 251.

>TABELPOSITION>

2.3. Bevillinger

2.3.1. Løn til den europæiske tilsynsførende for databeskyttelse og den assisterende tilsynsførende

Kommissionen har foreslået at sidestille den europæiske tilsynsførende for databeskyttelse med en dommer ved Domstolen for De Europæiske Fællesskaber for så vidt angår fastsættelse af løn, tillæg og alderspension samt enhver anden fordel, der træder i stedet for løn. Den assisterende tilsynsførende sidestilles med justitssekretæren ved Domstolen for De Europæiske Fællesskaber i samme henseende. Kommissionen forventer, at den tilsynsførende vil være udnævnt i april 2002 efter de procedurer, der er fastlagt i forordningen.

I nedenstående tabel er således anført de ønskede bevillinger til medlemmerne med følgende forudsætninger:

* månedlig grundløn til den europæiske tilsynsførende for databeskyttelse svarende til 112 % af grundlønnen til en tjenestemand ved De Europæiske Fællesskaber på sidste løntrin i lønklasse A1

* månedlig grundløn til den assisterende tilsynsførende svarende til 101 % af grundlønnen til en tjenestemand ved De Europæiske Fællesskaber på sidste løntrin i lønklasse A1

* den europæiske tilsynsførende for databeskyttelse og den assisterende tilsynsførende tiltræder begge den 1. april 2002

* tilknyttede udgifter under kapitel 10 er beregnet i analogi med tallene i FBF 2002 for den europæiske ombudsmand.

>TABELPOSITION>

2.3.2. Menneskelige ressourcer til sekretariatet

Det forekommer realistisk at antage, at den tilsynsførende hurtigst muligt vil ansætte en central gruppe på omkring 5 personer (heraf 1 A-stilling, 2 B-stillinger og 2 C-stillinger), som vil være på lønningslisten i 8 måneder i 2002. Ansættelsen af de resterende 10 medarbejdere (heraf 7 A-stillinger, 2 B-stillinger og 1 C-stilling) vil finde sted i anden etape, og der bør afsættes bevillinger til dem på budgettet for gennemsnitlig 4 måneders ansættelse.

Kommissionen har baseret sin vurdering af de nødvendige bevillinger til grundløn med udgangspunkt i indplacering på andet løntrin inden for de pågældende lønklasser.

De øvrige poster inden for kapitel 11 er beregnet i analogi med tallene i FBF 2002 for den europæiske ombudsmand.

Det skal understreges, at bevillingerne under post 1178 "Støtte til aktiviteter" er beregnet i overensstemmelse med den anvendte hypotese for administrative omkostninger, under forudsætning af at disse opgaver varetages af én af institutionerne.

>TABELPOSITION>

2.3.3. Infrastruktur

Bevillingerne til posterne under afsnit 2 er baseret på tallene i FBF 2002 for den europæiske ombudsmand, ligesom der er taget hensyn til faste omkostninger i forbindelse med etableringsperioden.

>TABELPOSITION>

2.3.4. Sammenfattende tabel

>TABELPOSITION>

3. Bevillinger, der anmodes om under sektion III - udvalget for udvikling af SIS II (schengen-informationssystemet)

På Coreper-mødet den 20. juni i år forelagde det tidligere svenske formandskab og det belgiske formandskab to initiativer [8] (det ene baseret på første søjle, det andet på tredje søjle), hvis formål var at pålægge Kommissionen, bistået af et udvalg, ansvaret for udviklingen af SIS II. Disse forslag, som efter vedtagelsen ville udgøre retsgrundlaget, blev forelagt for den kompetente arbejdsgruppe, og arbejdet skrider hurtigt frem.

[8] EFT C 183 af 29.6.2001, s. 12.

Budgetudvalget opførte på sit møde den 20. juli 2001 i Kommissionens sektion under post B5-840 - Schengen et beløb på 950 000 EUR på FBF 2002 til finansiering af "forberedende aktioner" i henhold til den interinstitutionelle aftale af 6. maj 1999 [9], som således kan anvendes af Kommissionen uden at afvente vedtagelsen af retsgrundlaget.

[9] EFT C 172 af 18.6.1999, s. 1.

Den finansieringsoversigt, der er vedlagt det svenske og belgiske initiativ, omfatter et udgiftsoverslag (Del B) til et beløb af 14 550 000 EUR fordelt over fem år (herunder en projektleder og operatører) samt 4 stillinger (heraf 2 A-stillinger, 1 udstationeret national ekspert og 1 C-stilling) under budgettets del A. På det nuværende forberedende stadium mener Kommissionen, at det ville være mest hensigtsmæssigt at disponere over det samlede beløb svarende til dette støttepersonale. De pågældende udgifter er beregnet til 224 000 EUR under posten A-7000 hjælpeansatte (2*91 000 + 42 000). Til den nationale udstationerede ekspert bør der forudses 43 000 EUR i 2002 under post A-7003. Afsnit A-7 vil således skulle forhøjes med 267 000 EUR. Ansættelsen af dette personale vil medføre forskellige indtægter på 34 043 EUR under artikel 400 (skatter) og på 5 954 EUR under artikel 403 (indeholdelser), dvs. i alt 39 997 EUR.

Når Rådet har vedtaget retsgrundlaget, bør behovene på mellemlang sigt naturligvis vurderes igen, både med hensyn til driftsbevillinger og menneskelige og administrative ressourcer.

GENEREL OVERSIGT OVER BEVILLINGER FOR 2002

>TABELPOSITION>

(*) inklusive 167 mio. EUR i personalebidrag til pensionsordningen, i henhold til fodnote 2 i tabellerne over de finansielle overslag og den finansielle ramme for EU21, som er knyttet til IIA af 6/5/1999.

OVERSIGT OVER INDTÆGTER

SEKTION VIII B - DEN EUROPÆISKE TILSYNSFØRENDE FOR DATABESKYTTELSE

>TABELPOSITION>

AFSNIT 4 - EF-SKATTER OG DIVERSE EF-AFGIFTER

KAPITEL 40 - FRADRAG I VEDERLAG

Artikel 4 0 0 - Provenu af skat på lønninger og godtgørelser til medlemmer af institutionen, tjenestemænd og øvrige ansatte

>TABELPOSITION>

Protokollen vedrørende De Europæiske Fællesskabers privilegier og immuniteter, særlig artikel 13.

Rådets forordning nr. 422/67/EØF, 5/67/Euratom af 25. juli 1967 om lønningsregulativ for Kommissionens formand og medlemmer og for Domstolens præsident, dommere, generaladvokater og justitssekretær samt for præsidenten for, medlemmerne af og justitssekretæren i Retten i Første Instans (EFT 187 af 8.8.1967, s. 1), senest ændret ved forordning (EF, Euratom, EKSF) nr. 2778/98 (EFT L 347 af 23.12.1998, s. 1).

Rådets forordning (EØF, Euratom, EKSF) nr. 260/68 af 29. februar 1968 om fastlæggelse af betingelserne for og fremgangsmåden ved opkrævning af skat til De Europæiske Fællesskaber (EFT L 56 af 4.3.1968, s. 8), senest ændret ved forordning (EKSF, EF, Euratom) nr. 2954/98 (EFT L 307 af 17.11.1998, s. 3).

Forslag af 18. juli 2001 til Europa-Parlamentets, Rådets og Kommissionens afgørelse om statutten og de almindelige betingelser for udøvelse af hvervet som europæisk tilsynsførende for databeskyttelse (KOM(2001) 411 endelig udg.)

Artikel 4 0 1 - Personalets bidrag til pensionsordning

>TABELPOSITION>

Vedtægten for tjenestemænd i De Europæiske Fællesskaber, særlig artikel 83, stk. 2.

Artikel 4 0 3 - Provenu af det midlertidige bidrag, der fratrækkes i de vederlag, der udbetales til medlemmer af institutionen, tjenestemænd og øvrige ansatte i aktiv tjeneste

>TABELPOSITION>

Protokollen vedrørende De Europæiske Fællesskabers privilegier og immuniteter, særlig artikel 13.

Rådets forordning nr. 422/67/EØF, 5/67/Euratom af 25. juli 1967 om lønningsregulativ for Kommissionens formand og medlemmer og for Domstolens præsident, dommere, generaladvokater og justitssekretær samt for præsidenten for, medlemmerne af og justitssekretæren i Retten i Første Instans (EFT 187 af 8.8.1967, s. 1), senest ændret ved forordning (EF, Euratom, EKSF) nr. 2778/98 (EFT L 347 af 23.12.1998, s. 1).

Rådets forordning (EKSF, EØF, Euratom) nr. 3831/91 af 19. december 1991 om ændring af vedtægten for tjenestemænd i De Europæiske Fællesskaber samt af ansættelsesvilkårene for de øvrige ansatte i Fællesskaberne med henblik på indførelse af et midlertidigt bidrag (EFT L 361 af 31.12.1991, s. 7).

Forslag af 18. juli 2001 til Europa-Parlamentets, Rådets og Kommissionens afgørelse om statutten og de almindelige betingelser for udøvelse af hvervet som europæisk tilsynsførende for databeskyttelse (KOM(2001) 411 endelig).

>TABELPOSITION>

AFSNIT 9 ANDRE INDTÆGTER

KAPITEL 9 0 - DIVERSE INDTÆGTER

Artikel 9 0 0 - Andre indtægter

>TABELPOSITION>

SEKTION III - KOMMISSIONEN

>TABELPOSITION>

AFSNIT 4 - EF-SKATTER OG DIVERSE EF-AFGIFTER

KAPITEL 4 0 - FRADRAG I VEDERLAG

Artikel 4 0 0 - Provenu af skat på lønninger og godtgørelser til medlemmer af institutionen, tjenestemænd og øvrige ansatte

>TABELPOSITION>

Budgetanmærkninger uændrede.

Artikel 4 0 3 - Provenu af det midlertidige bidrag, der fratrækkes i de vederlag, der udbetales til medlemmer af institutionen, tjenestemænd og øvrige ansatte i aktiv tjeneste

>TABELPOSITION>

Budgetanmærkninger uændrede.

OVERSIGT OVER UDGIFTER

SEKTION VIII B - DEN EUROPÆISKE TILSYNSFØRENDE FOR DATABESKYTTELSE

>TABELPOSITION>

AFSNIT 1 - UDGIFTER VEDRØRENDE PERSONER, DER ER KNYTTET TIL INSTITUTIONEN

KAPITEL 1 0 - MEDLEMMER AF INSTITUTIONEN

Artikel 1 0 0 - Lønninger og hermed forbundne godtgørelser og tillæg

>TABELPOSITION>

Rådets forordning nr. 422/67/EØF, 5/67/Euratom af 25. juli 1967 om lønningsregulativ for Kommissionens formand og medlemmer, for Domstolens præsident, dommere, generaladvokater og justitssekretær såvel som for præsidenten, medlemmerne og justitssekretæren i Retten i Første Instans (EFT 187 af 8.8.1967, s. 1), senest ændret ved forordning (EØF, Euratom, EKSF) nr. 3762/92 (EFT L 383 af 29.12.1992, s. 4).

Forslag af 18. juli 2001 til Europa-Parlamentets, Rådets og Kommissionens afgørelse om statutten og de almindelige betingelser for udøvelse af hvervet som europæisk tilsynsførende for databeskyttelse (KOM(2001) 411 endelig udg.)

Artikel 1 0 1 - Syge- og ulykkesforsikring og andre sociale forpligtelser

>TABELPOSITION>

Lønningsregulativet for institutionernes medlemmer, særlig artikel 11 og 14.

Denne bevilling er bestemt til at dække:

- arbejdsgiverbidrag på 0,97 % til forsikring mod erhvervssygdomme og ulykkesforsikring

- arbejdsgiverbidrag på 3,4 % til sygeforsikring

- ydelser ved fødsel

- godtgørelser i tilfælde af dødsfald.

Artikel 1 0 2 - Overgangsgodtgørelser

>TABELPOSITION>

Lønningsregulativet for institutionernes medlemmer, særlig artikel 7.

Denne artikel skal dække overgangsgodtgørelse og familietillæg samt justeringskoefficienter for opholdslandene.

Artikel 1 0 3 - Pensioner

>TABELPOSITION>

Lønningsregulativet for institutionernes medlemmer, særlig artikel 8, 9, 15 og 18.

Denne artikel skal dække alderspension samt justeringskoefficient for medlemmernes opholdsland samt efterladtepension til enker og børn samt justeringskoefficienter for opholdslandene.

Artikel 1 0 4 Tjenesterejse- og befordringsudgifter samt andre udgifter i forbindelse hermed

>TABELPOSITION>

Lønningsregulativet for institutionernes medlemmer, særlig artikel 6.

Denne bevilling skal dække befordringsudgifter, dagpenge i forbindelse med tjenesterejser samt ekstraudgifter eller ekstraordinære udgifter i forbindelse med en tjenesterejse.

Artikel 1 0 5 - Godtgørelser og udgifter i forbindelse med tiltræden og udtræden af tjenesten

>TABELPOSITION>

Lønningsregulativet for institutionernes medlemmer, særlig artikel 5.

Denne artikel skal dække rejseudgifter (inklusive familiemedlemmer) ved tiltræden og fratræden, bosættelsespenge samt flytteudgifter ved tiltræden og fratræden.

Artikel 1 0 6 - Kurser

>TABELPOSITION>

Denne bevilling skal dække faglig videreuddannelse og sprogkurser.

Artikel 1 0 9 - Tilpasning af vederlag

>TABELPOSITION>

Lønningsregulativet for institutionernes medlemmer, særlig artikel 4a og finansforordningen.

Denne bevilling skal dække virkningerne af justeringskoefficienterne, samt virkninger af eventuelle tilpasninger og vederlag og pensioner, der vedtages af Rådet i løbet af regnskabsåret.

KAPITEL 1 1 - TJENSTGØRENDE PERSONALE

Artikel 1 1 0 - Tjenestemænd og midlertidigt ansatte, der beklæder en stilling, som er anført i stillingsfortegnelsen

Vedtægten for tjenestemænd i De Europæiske Fællesskaber, særlig artikel 62 og 66.

Konto 1 1 0 0 - Grundlønninger

>TABELPOSITION>

Denne bevilling skal dække grundlønninger til tjenestemænd og midlertidigt ansatte.

Konto 1 1 0 1 - Familietillæg

>TABELPOSITION>

Denne bevilling skal dække familietillæg, som omfatter:

- husstandstillæg

- børnetillæg

- uddannelsestillæg

til tjenestemænd og midlertidigt ansatte.

Konto 1 1 0 2 - Udlandstillæg og særligt udlandstillæg (inklusive det i EKSF-vedtægtens artikel 97 nævnte)

>TABELPOSITION>

Denne bevilling skal dække udlandstillæg og særligt udlandstillæg til tjenestemænd og midlertidigt ansatte.

Konto 1 1 0 3 - Sekretariatstillæg

>TABELPOSITION>

Denne bevilling skal dække sekretariatstillæg til tjenestemænd i kategori C.

Artikel 1 1 1 - Øvrige ansatte

>TABELPOSITION>

Ansættelsesvilkårene for de øvrige ansatte i De Europæiske Fællesskaber, særlig artikel 3 og afsnit III.

Denne bevilling er bestemt til at dække vederlag og arbejdsgiverbidrag til den sociale sikringsordning for hjælpeansatte, lokalt ansatte og særlige rådgivere.

Artikel 1 1 2 - Faglig efter- og videreuddannelse

>TABELPOSITION>

Vedtægten for tjenestemænd ved De Europæiske Fællesskaber, særlig artikel 24, stk. 8.

Artikel 1 1 3 - Syge- og ulykkesforsikring og forsikring mod erhvervssygdom, arbejdsløshedsforsikring og opretholdelse af pensionsrettigheder

>TABELPOSITION>

Vedtægten for tjenestemænd i De Europæiske Fællesskaber.

Denne bevilling skal dække arbejdsgiverbidrag til sygeforsikring (artikel 72), til ulykkesforsikring og forsikring mod erhvervssygdomme (artikel 73), institutionens bidrag til den særlige arbejdsløshedskasse (artikel 28a, stk. 7, i ansættelsesvilkårene for de øvrige ansatte i Fællesskaberne), og institutionens betalinger til midlertidigt ansatte til stiftelse eller opretholdelse af pensionsrettigheder i hjemlandet (artikel 42 i ansættelsesvilkårene for øvrige ansatte i Fællesskaberne).

Denne bevilling skal desuden dække udgifterne til den årlige lægeundersøgelse for tjenestemænd og øvrige ansatte, herunder de analyser og undersøgelser, der anmodes om i forbindelse med denne lægeundersøgelse.

Artikel 1 1 4 - Diverse godtgørelser og tillæg

>TABELPOSITION>

Vedtægten for tjenestemænd i De Europæiske Fællesskaber, jf. navnlig artikel 70, 74 og 75.

Denne bevilling skal dække ydelser ved barnefødsel (artikel 70, 74 og 75) og et fast beløb til dækning af rejseudgifter fra tjenestested til hjemsted (artikel 8 i bilag VII), bolig- og befordringstilskud (artikel 14a og 14b i bilag VII), en fast godtgørelse for tjenesteudlæg (artikel 14 i bilag VII), en fast godtgørelse af befordringsudgifter (artikel 15 i bilag VII) og særlige godtgørelser til regnskabsførere og forskudsforvaltere (artikel 75).

Artikel 1 1 5 - Overarbejde

>TABELPOSITION>

Vedtægten for tjenestemænd i De Europæiske Fællesskaber, særlig artikel 56 og bilag VI.

Overarbejde betales ifølge vedtægten udelukkende til tjenestemænd og øvrige ansatte i stillingsgruppe C og D og i forhold til deres grundløn.

Artikel 1 1 7 - Andre ydelser

Konto 1 1 7 5 - Oversættelse og tolkning

>TABELPOSITION>

Denne bevilling skal dække eventuelle udgifter til ekstraydelser, navnlig oversættelse og renskrift af årsberetningen og andre dokumenter samt tolkning foretaget af kontraktansatte tolke og freelancetolke og andre udgifter i forbindelse hermed.

Konto 1 1 7 8 - Bistand til forskellige aktiviteter

>TABELPOSITION>

Denne bevilling skal dække det samlede "administrationsgebyr", der skal betales til institutionen til dækning af ydelsen af generelle tjenester såsom administration af kontrakter, lønninger og godtgørelser samt edb-tjenester på vegne af den europæiske tilsynsførende for databeskyttelse.

Artikel 1 1 8 - Godtgørelse af udgifter i forbindelse med tiltræden og udtræden af tjenesten samt forflyttelse

>TABELPOSITION>

Vedtægten for tjenestemænd i De Europæiske Fællesskaber.

Denne bevilling skal dække udgifter i forbindelse med ansættelsesprocedurerne (artikel 27-31, 33 og bilag III), rejseudgifter for ansatte (inklusive familiemedlemmer) ved tiltræden eller udtræden af tjenesten eller ved forflyttelse til et nyt tjenestested (artikel 20 og 71 samt artikel 7 i bilag VII), godtgørelser til ansatte, der må skifte bopæl ved tiltræden eller udtræden af tjenesten eller ved forflyttelse til et nyt tjenestested (artikel 5 og 6 i bilag VII), flytteudgifter (artikel 20 og 71 samt artikel 9 i bilag VII) og dagpenge til ansatte, som godtgør, at de er nødt til at skifte bopæl ved tiltræden af tjenesten (artikel 20 og 71 samt artikel 10 i bilag VII).

Artikel 1 1 9 - Tilpasning af vederlag til tjenestemænd og øvrige ansatte

>TABELPOSITION>

Vedtægten for tjenestemænd i De Europæiske Fællesskaber.

Denne bevilling skal dække virkningen af justeringskoefficienter (artikel 64 og 65 og bilag XI), samt virkningen af eventuelle tilpasninger af vederlagene, der vedtages af Rådet i løbet af regnskabsåret (artikel 65 og bilag XI).

KAPITEL 1 2 - GODTGØRELSER OG FORSKELLIGE BIDRAG I FORBINDELSE MED ENDELIG UDTRÆDEN AF TJENESTEN

Artikel 1 2 1 - Ventepenge og godtgørelser ved fritagelse fra stillingen og afskedigelse

>TABELPOSITION>

Vedtægten for tjenestemænd i De Europæiske Fællesskaber, særlig artikel 41 og 50 samt bilag IV.

Denne artikel skal dække godtgørelser til tjenestemænd, der er sat på ventepenge, eller som beklæder en stilling, der nedlægges af tjenstlige grunde.

Artikel 1 2 3 - Sygeforsikring

>TABELPOSITION>

Vedtægten for tjenestemænd i De Europæiske Fællesskaber, særlig artikel 72.

Denne artikel skal dække institutionens bidrag til sygeforsikring for modtagerne af de godtgørelser, der er anført i artikel 1 2 1.

Artikel 1 2 9 - Tilpasninger af diverse godtgørelser

>TABELPOSITION>

Vedtægten for tjenestemænd i De Europæiske Fællesskaber.

Denne artikel skal dække virkningen af de justeringskoefficienter, der anvendes på de godtgørelser, der er anført i artikel 1 2 1 (artikel 64 og 65) og virkningen af eventuelle tilpasninger af vederlagene, som Rådet vedtager i løbet af regnskabsåret (artikel 65).

KAPITEL 1 3 - TJENESTEREJSER OG BEFORDRING

Artikel 1 3 0 -Tjenesterejse- og befordringsudgifter samt andre udgifter i forbindelse hermed

>TABELPOSITION>

Vedtægten for tjenestemænd i De Europæiske Fællesskaber, særlig artikel 71 samt artikel 11-13 i bilag VII.

Denne bevilling skal dække befordringsudgifter, dagpenge i forbindelse med tjenesterejser samt ekstraudgifter eller ekstraordinære udgifter afholdt i forbindelse med en tjenesterejse.

KAPITEL 1 5 - PRAKTIKKURSER OG UDVEKSLING AF TJENESTEMÆND

Artikel 150 - Omkostninger i forbindelse med afholdelse af praktikkurser inden for institutionen og i forbindelse med udveksling af personale mellem institutionen og den offentlige sektor i medlemsstaterne

>TABELPOSITION>

Denne bevilling skal dække en godtgørelse, tjenesterejse- og befordringsudgifter for praktikanter samt ulykkes- og sygeforsikring under praktikkurser samt udgifter i forbindelse med udveksling af personale mellem den europæiske tilsynsførende for databeskyttelse, den offentlige sektor i medlemsstaterne samt internationale organisationer.

KAPITEL 1 6 - SOCIALT VELFÆRD

Artikel 1 6 0 - Ekstraordinær hjælp

>TABELPOSITION>

Vedtægten for tjenestemænd i De Europæiske Fællesskaber, særlig artikel 76.

Denne bevilling skal dække foranstaltninger til fordel for tjenestemænd og øvrige ansatte, der befinder sig i en særlig vanskelig situation.

KAPITEL 1 7 - UDGIFTER TIL RECEPTIONER OG REPRÆSENTATION

Artikel 1 7 0 - Udgifter til receptioner og repræsentation

>TABELPOSITION>

Denne bevilling skal dække udgifter til receptioner og repræsentation og indkøb af artikler til repræsentation.

KAPITEL 1 8 - INTERINSTITUTIONELT SAMARBEJDE

Artikel 1 8 6 - Aktiviteter til fremme af kontakten blandt de ansatte

>TABELPOSITION>

Denne bevilling skal tilskynde og finansielt støtte ethvert initiativ, der har til formål at fremme det sociale samvær mellem ansatte af forskellige nationaliteter, dvs. støtte til personaleklubber, foreninger, kulturelle aktiviteter osv. samt et bidrag til udgifterne i forbindelse med faste fritidscentre (kulturelle aktiviteter, sport osv.).

>TABELPOSITION>

AFSNIT 2 - EJENDOMME, MATERIEL OG FORSKELLIGE DRIFTSUDGIFTER

KAPITEL 2 0 - INVESTERING I FAST EJENDOM, LEJE AF EJENDOMME OG ANDRE OMKOSTNINGER I FORBINDELSE HERMED

Artikel 2 0 0 - Leje og andre udgifter i forbindelse med bygninger

>TABELPOSITION>

Administrativ ordning mellem den europæiske tilsynsførende for databeskyttelse og den anden institution, der stiller kontorer til rådighed.

Denne bevilling er tænkt som et engangsbeløb, der skal dække leje og udgifter til forsikringer, vand, elektricitet, opvarmning, rengøring og vedligeholdelse, sikkerhed og overvågning samt diverse andre bygningsudgifter, herunder ombygning, reparation og fornyelse af de pågældende kontorer.

KAPITEL 2 1 - DATABEHANDLING OG TELEKOMMUNIKATION

Artikel 2 1 0 - Udstyr, driftsudgifter og ydelser vedrørende datamatik

>TABELPOSITION>

Denne bevilling er bestemt til at dække:

- indkøb, leje, service og vedligeholdelse af udstyr og udvikling af programmel

- bistand til drift og vedligeholdelse af edb-systemer

- edb-opgaver, der overdrages til tredjemand og andre udgifter i forbindelse med edb-tjenester.

Artikel 2 1 1 - Udstyr, installationsudgifter og ydelser vedrørende telekommunikation

>TABELPOSITION>

Denne bevilling skal dække udgifter til leje, service og vedligeholdelse af telekommunikationsmateriel og andre udgifter i forbindelse med telekommunikation (transmissionsnet, telefoncentraler og -apparater o.l., telefaxapparater, telex, installationsudgifter osv.).

KAPITEL 2 2 - LØSØRE OG OMKOSTNINGER I FORBINDELSE HERMED

Artikel 2 2 0 - Løsøre og omkostninger i forbindelse hermed

>TABELPOSITION>

Denne bevilling skal dække udgifter til:

- materiel som bl.a. telefonapparater, regnemaskiner, arkiver osv.

- kontormaskiner (skrivemaskiner, fotokopimaskiner, læserskrivere osv.)

- udskiftning og vedligeholdelse af tekniske installationer

- teknisk materiel

- indkøb og udskiftning af møbler

- alle andre relevante artikler og udgifter i forbindelse hermed.

Artikel 2 2 2 - Køretøjer

>TABELPOSITION>

Denne bevilling er bestemt til at dække:

- anskaffelse og fornyelse af transportmateriel

- leje af biler i kortere eller længere perioder, når behovet overstiger bilparkens kapacitet

- vedligeholdelse, reparation og forsikring af tjenestebiler (køb af brændstof, olie, dæk, forskelligt udstyr, reservedele, værktøj osv.).

Artikel 2 2 3 - Udgifter til dokumentation og bibliotek

>TABELPOSITION>

Denne bevilling skal dække udgifter vedrørende biblioteket for den europæiske tilsynsførende for databeskyttelse, særlig til:

- ajourføring af bibliotekets værker, subskriptioner og oversættelse samt indkøb af biblioteksmateriel og installering heraf

- abonnementer og fornyelse af abonnementer på aviser, tidsskrifter, nyhedsbureauer og andre udgifter i forbindelse hermed.

KAPITEL 2 3 - LØBENDE ADMINISTRATIVE DRIFTSUDGIFTER

Artikel 2 3 0 - Løbende administrative driftsudgifter

>TABELPOSITION>

Denne bevilling er bestemt til at dække:

- indkøb af papir, kuverter, kontorartikler og materiale til reproduktionsafdelingerne (papir til kopimaskiner og papir til traditionel eller elektronisk trykning og distribution, kontorartikler osv.)

- postekspeditionsomkostninger og omkostninger til befordring med kurerservice, forsendelsesomkostninger og distribution til den brede offentlighed

- abonnementsudgifter og udgifter ved brugen af telefon, telegraf og telex, telematikudgifter og andre installationsudgifter i forbindelse hermed

- andre løbende administrative driftsudgifter (finansielle udgifter, retsomkostninger osv.).

KAPITEL 2 5 - UDGIFTER TIL MØDER OG INDKALDELSER

Article 2 5 0 - Møder i almindelighed

>TABELPOSITION>

Denne bevilling skal dække rejse- og opholdsudgifter samt andre udgifter i forbindelse hermed for sagkyndige og andre, der indkaldes til udvalgsmøder, studie- og arbejdsgrupper samt udgifter i forbindelse med ansættelse (annonceudgifter, indkaldelse af ansøgere osv.).

KAPITEL 2 6 - UDGIFTER TIL STUDIER, UNDERSØGELSER OG KONSULTATIONER

Artikel 2 6 0 - Begrænsede konsultationer, studier og undersøgelser

>TABELPOSITION>

Denne bevilling skal dække udgifter til studier og/eller undersøgelser, som gives i kontrakt til kvalificerede sagkyndige og forskningsinstitutter samt offentliggørelse af studier og udgifter i forbindelse hermed.

KAPITEL 2 7 - UDGIFTER TIL UDGIVELSER OG INFORMATION

Artikel 2 7 0 - Udgifter til udgivelser og information

>TABELPOSITION>

Denne bevilling skal dække publikations- og informationsudgifter, navnlig til:

- trykning i forbindelse med offentliggørelser i De Europæiske Fællesskabers Tidende

- trykning og reproduktion på de officielle sprog af diverse publikationer (årsberetningen osv.)

- trykt materiale (ved anvendelse af traditionelle eller elektroniske midler) til fremme af oplysning om den europæiske tilsynsførende for databeskyttelse

- alle andre udgifter i forbindelse med institutionens informationspolitik (symposier, seminarer, deltagelse i offentlige arrangementer osv.).

KAPITEL 2 9 - TILSKUD OG DELTAGELSE I UDGIFTER

Artikel 2 9 9 - Andre tilskud

>TABELPOSITION>

Denne artikel skal dække udgifter (ud over de i artikel 2 7 0 omhandlede) i forbindelse med besøgsgrupper til den europæiske tilsynsførende for databeskyttelse samt udgifter vedrørende publicity og foranstaltninger til information af offentligheden (heriblandt opinionsdannende personer) om den tilsynsførendes målsætninger, virksomhed og rolle.

>TABELPOSITION>

AFSNIT 10 - ANDRE UDGIFTER

KAPITEL - 1 0 0 - FORMÅLSBESTEMTE RESERVER

>TABELPOSITION>

Finansforordningen af 21. december 1977 vedrørende De Europæiske Fællesskabers almindelige budget (EFT L 356 af 31.12.1977, s. 1), senest ændret ved forordning (EF, EKSF, Euratom) nr. 762/2001 (EFT L 111 af 20.4.2001, s. 1).

KAPITEL 10 1 - RESERVE TIL UFORUDSETE UDGIFTER

>TABELPOSITION>

Dette kapitel skal dække de uforudsete udgifter som følge af budgetbeslutninger truffet i løbet af regnskabsåret.

SEKTION III - KOMMISSIONEN

>TABELPOSITION>

Artikel A-7000- Hjælpeansatte

>TABELPOSITION>

Budgetanmærkninger uændrede.

Artikel A-7003 - Nationale og internationale tjenestemænd og ansatte i den private sektor, som midlertidigt ansættes i institutionen

>TABELPOSITION>

Budgetanmærkninger uændrede.